หุ้นพลังงานฟื้นตัว...จริงหรือหลอก?
สวัสดีครับทุกท่าน ผมเชื่อว่าช่วงนี้นักลงทุนในตลาดหุ้นน่าจะมีความสุขเพิ่มขึ้น หลังจากที่หุ้นพลังงาน เช่น TOP PTTGC BANPU ปรับตัวเพิ่มขึ้น หลังจากที่ปรับตัวลดลงมาตั้งแต่เดือน ก.พ. หรือกว่า 6 เดือนมาแล้ว ที่ผมกล่าวเช่นนั้น เพราะผมสังเกตจากเวลาที่ได้มีโอกาสพบปะกับนักลงทุนก็มักจะมีคำถามถึงหุ้นในกลุ่มนี้อยู่บ่อยๆ ว่าซื้อได้หรือยัง หรือเมื่อไหร่ราคาจะเพิ่มขึ้น ซึ่งในช่วงที่ผ่านมาต้องยอมรับว่าสถานการณ์วิกฤตหนี้ในยุโรป และภาวะเศรษฐกิจชะลอตัวในสหรัฐและจีนมีแรงกดดันมาก จนทำให้ยังไม่เห็นสัญญาณการฟื้นตัวที่ชัดเจน แต่ในสัปดาห์นี้หุ้นกลุ่มพลังงานและปิโตรเคมีได้ปรับตัวขึ้นมาแล้วเฉลี่ย 4% โดยเหตุผลหลัก คือ ผลการดำเนินงานไตรมาส 2/2555 ออกมาแย่ตามคาดการณ์ และมีแนวโน้มว่าจะเป็นระดับต่ำสุดในปีนี้ แต่ที่สำคัญกว่านั้น คือ นักลงทุนเริ่มกลับมาเก็งกำไรเกี่ยวกับมาตรการ QE 3 จากการประชุมธนาคารกลางสหรัฐ ในวันที่ 1213 ก.ย.นี้ ประเด็นสำคัญ คือ ราคาหุ้นในกลุ่มพลังงานที่กำลังปรับขึ้นในรอบนี้จะไปได้ใกลแค่ไหน
9 ส.ค. 2555

สวัสดีครับทุกท่าน ผมเชื่อว่าช่วงนี้นักลงทุนในตลาดหุ้นน่าจะมีความสุขเพิ่มขึ้น หลังจากที่หุ้นพลังงาน เช่น TOP PTTGC BANPU ปรับตัวเพิ่มขึ้น หลังจากที่ปรับตัวลดลงมาตั้งแต่เดือน ก.พ. หรือกว่า 6 เดือนมาแล้ว ที่ผมกล่าวเช่นนั้น เพราะผมสังเกตจากเวลาที่ได้มีโอกาสพบปะกับนักลงทุนก็มักจะมีคำถามถึงหุ้นในกลุ่มนี้อยู่บ่อยๆ ว่าซื้อได้หรือยัง หรือเมื่อไหร่ราคาจะเพิ่มขึ้น ซึ่งในช่วงที่ผ่านมาต้องยอมรับว่าสถานการณ์วิกฤตหนี้ในยุโรป และภาวะเศรษฐกิจชะลอตัวในสหรัฐและจีนมีแรงกดดันมาก จนทำให้ยังไม่เห็นสัญญาณการฟื้นตัวที่ชัดเจน แต่ในสัปดาห์นี้หุ้นกลุ่มพลังงานและปิโตรเคมีได้ปรับตัวขึ้นมาแล้วเฉลี่ย 4% โดยเหตุผลหลัก คือ ผลการดำเนินงานไตรมาส 2/2555 ออกมาแย่ตามคาดการณ์ และมีแนวโน้มว่าจะเป็นระดับต่ำสุดในปีนี้ แต่ที่สำคัญกว่านั้น คือ นักลงทุนเริ่มกลับมาเก็งกำไรเกี่ยวกับมาตรการ QE 3 จากการประชุมธนาคารกลางสหรัฐ ในวันที่ 1213 ก.ย.นี้ ประเด็นสำคัญ คือ ราคาหุ้นในกลุ่มพลังงานที่กำลังปรับขึ้นในรอบนี้จะไปได้ใกลแค่ไหน 
ผมมีความเห็นว่า การปรับตัวขึ้นของหุ้นกลุ่มพลังงานในรอบนี้เป็นผลจากการเก็งกำไรเรื่อง QE 3 เป็นหลัก ในขณะที่ภาพรวมของเศรษฐกิจโลกและวิกฤตหนี้ยุโรปยังคงเป็นความเสี่ยงหลักในช่วงไตรมาส 3/2555 แต่มีแนวโน้มดีขึ้นในไตรมาส 4/2555 ดังนั้น หากนักลงทุนจะซื้อหุ้นกลุ่มพลังงานและปิโตรเคมีเพื่อหวังการฟื้นตัวในไตรมาส 4/2555 ก็สามารถซื้อได้ เพียงแต่ต้องยอมรับว่าในระยะสั้นยังคงมีโอกาสที่ราคาจะยังคงมีความผันผวน แต่หากเป็นนักลงทุนระยะสั้น ผมแนะนำให้หาจังหวะขายทำกำไรเพื่อลดความเสี่ยง เนื่องจากผมคาดว่าการประชุมของธนาคารกลางสหรัฐในรอบนี้ ไม่น่าจะมีการออกมาตรการ QE 3 ซึ่งจะส่งผลให้นักลงทุนผิดหวังอีกครั้ง นอกจากหุ้นกลุ่มพลังงานและปิโตรเคมีแล้ว นักลงทุนระยะสั้นควรติดตามราคาน้ำมันดิบอย่างใกล้ชิด เนื่องจากถือเป็นดัชนีชี้นำสำคัญในระยะสั้นทั้งนี้ สัญญาณลบจะเกิดขึ้นหากราคาน้ำมันดิบตลาดไนเม็กซ์ในสหรัฐไม่สามารถปรับตัวขึ้นเหนือ 97 เหรียญสหรัฐต่อบาร์เรล ได้ 
การปรับตัวขึ้นของหุ้นกลุ่มพลังงานสามารถอธิบายได้ในเชิงกลยุทธ์การลงทุนอีกด้วย โดยจากรูปด้านล่างซึ่งผมนำดัชนีราคาหุ้นกลุ่มพลังงานมาเทียบกับกลุ่มธนาคารตั้งแต่ปี 2009 (กราฟปรับตัวขึ้น แสดงว่าราคาหุ้นกลุ่มพลังงานปรับตัวขึ้นมากกว่ากลุ่มธนาคาร หรือเรียกว่า Outperformed แต่หากกราฟปรับตัวลง แสดงว่าราคาหุ้นกลุ่มพลังงานปรับตัวขึ้นน้อยกว่ากลุ่มธนาคาร หรือเรียกว่า Underperformed) เนื่องจากนักลงทุนมักจะมีการสลับเปลี่ยนการลงทุนในหุ้น 2 กลุ่มนี้อยู่บ่อยๆ หากตลาดหุ้นไม่ได้อยู่ในภาวะกระทิงเต็มตัว จากรูปพบว่ามีข้อน่าสังเกต 2 เรื่อง คือ 1) ราคาหุ้นพลังงานมักจะปรับตัวขึ้นมากกว่ากลุ่มธนาคาร หากระดับการ Underperformed ลดลงมากกว่าค่าเฉลี่ย 85% โดยล่าสุดระดับการ Underperformed อยู่ที่ 67% ซึ่งถือว่ามากกว่าระดับที่เคยลดลงในอดีตที่อยู่ในระดับ 75% หากคิดในแง่นี้จะพบว่าราคาหุ้นพลังงานในระยะกลางยาวยังคงขึ้นได้อีกอย่างน้อย 26% เพื่อให้ฟื้นตัวไปเท่ากับระดับการ Underperformed ที่ 85% แต่หากให้การฟื้นตัวกลับไปที่ระดับต่ำเดิมที่ 75% หุ้นพลังงานมีโอกาสปรับขึ้นได้อีก 12% ซึ่งหมายความว่าหุ้น TOP มีโอกาสขึ้นไปได้ 70 บาท หุ้น BANPU ที่ 488 บาท หุ้น PTTGC ที่ 68 บาท 2) ราคาหุ้นพลังงานมักจะ Outperformed หุ้นธนาคารในช่วงครึ่งหลังของปี ซึ่งเกิดมาแล้ว 2 รอบในปี 2010-2011 
ค่าที่เหมาะสมใน 12 เดือนข้างหน้ามี Upside เหลืออีกมาก โดยเฉพาะ BANPU ภาพประกอบเป็นการแสดงถึงมูลค่าที่เหมาะสมของหุ้นพลังงานในช่วง 12 เดือนข้างหน้า โดยผมใช้ค่าเฉลี่ยของนักวิเคราะห์ในตลาดฯ พบว่า BANPU มีมูลค่าที่เหมาะสมเหลืออีก 37% รองมา คือ PTT เหลือ 17% อย่างไรก็ตาม ข้อมูลดังกล่าวถึงแม้จะเป็นการยืนยันว่าหุ้นกลุ่มพลังงานมีโอกาสให้ผลตอบแทนที่ดีในระยะยาว แต่การลงทุนในหุ้นพลังงาน นักลงทุนยังควรพิจารณาความเสี่ยงเกี่ยวกับเศรษฐกิจโลกประกอบด้วยนะครับ ไม่เช่นนั้นก็จะเจอกับเหตุการณ์แบบเดือน ก.พ. ...พบกันใหม่สัปดาห์หน้า 
ทั้งหมดเป็นความเห็นส่วนตัวของผมเองนะครับ